شمالی اتلانتیک پیمانی تشکیلاتی (ناتو), افغانستان ده تینچلیک کیلیشووی بوییچه آلیب باریلیاتگن مذاکره لرنینگ تاریخی بیر فرصت دن عبارت ایکن لیگی نی بیلدیررایکن, برچه تامان لرنی خشونت نی کمیتیریش گه چقیردی.
ناتو نینگ اینگ مهم قرار میکانیزمی دن عبارت شمالی اتلانتیک کینگشی تامانیدن بیریلگن یازمه بیاناتده, افغانستان نینگ برچه سیاسی رهبر لری نینگ بیر یقه دن باش چیقریب موجود معما لرنینگ ییچیلیشی و تینچلیک نینگ تامین ایتیلیشی اوچون سعی و حرکت قیلیش لری طلب ایتیلدی.
بیاناتده, طالبان نینگ سونگگی پیت لرده قوراللی فعالیت لری نی کوپیتیرگن لیگی نینگ قبول ایتیلیشی ممکن بولگن بیر وضعیت دن عبارت ایمس لیگی بیلدیریلرایکن, "طالبان نی زودلیک بیلن اوشبو فعالیت لری نی کمیتیریش گه و مذاکره لرنینگ قیته باشلَشی اوچون زمینه یره تیب بیریش گه چقیره میز" دییه قید ایتیلدی.
ناتو نینگ محکوم لرنینگ قوییب یوباریلیشی کبی یخشی نیتلی فعالیت لر نی قوللب- قُوَتلیاتگن لیگی معلوم قیلینگن بیاناتده, زودلیک بیلن آتشکیسین نینگ اورنه تیلیشی نینگ اهمیتی گه دقت قره تیلدی.
عینی دمده بیاناتده, "ایندی قالووچی بیر تینچلیک اوچون فعالیت کورسه تیش نینگ وقتی کیلدی" دییه قید ایتیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
